 PSIHICUL UMAN Problema naturii psihicului, a specificului acestuia în raport cu alte fenomene, a modului său de organizare, stucturare şi funcţionare a stârnit vii controverse, ajungându-se la conturarea unui tablou foarte variat de puncte de vedere În psihologia contemportană, definirea noţiunii de psihic se realizează printr-o serie de raportări corelate: a) raportări la lumea externă (reflectarea şi informaţia); b) raportări la substratul material; c) raportări la factorul timp; d) raportări la starile de necesitate şi la sarcinile de adaptare Psihicul este o modalitate prin care omul există ca fiinţă în acelaşi timp biologică şi socială(deci ca fiinţă biosocială) Avem de-a face cu un continuum, care se întinde de la celenterate până la omul contemporan Psihicul uman este obiectiv şi subiectiv, material şi ideal, determinat şi determinant, apare în calitate de proces, dar şi de produs, există în stare latentă (interiorizată) şi în stare manifestă (exteriorizată), dispune de manifestari normale, dar şi patologice Ca sistem supercomplex, psihicul uman posedă o anumită schemă internă de organizare, de dispunere şi poziţionare a elementelor componente, de diferenţiere modală şi relaţionare funcţională La baza organizării lui stau două principii esenţiale: principiul diferenţierii şi principiul integrării, ambele subordonate legii generale a dezvoltării Sistemul psihic uman cuprinde conştiinţa, subconştientul şi inconştientul Conştientul reprezintă nivelul calitativ superior de organizare şi manifestare a vieţii psihice El apare şi se dezvoltă cel mai târziu atât în plan filogenetic-istoric, cât şi în plan ontogenetic-individual Diferite definiţii ale conştiinţei: - suma tuturor funţiilor şi proceselor psihice; - zona de maximă iluminare şi claritate a psihicului; - un torent al stărilor psihice haotice, eterogene, în care se operează transformări organizate Luând în considerare toate acestea, putem forma o definiţie mai cuprinzătoare şi anume Conştiinţa este forma superioară de organizare-integrare a psihicului uman, bazată pe disociere, analiză şi evaluare critică, decizie, anticipare şi control deliberat Funcţiile conştiinţei sunt următoarele: - functia cognitivă; - functia proiectivă; - functia de anticipare şi planificare; - functia de reglare Inconştientul reprezintă nivelul primar al organizării psihicului, structurat pe baza trebuinţelor biologice înnăscute şi a mecanismelor reflexe de satisfacere a lor Deşi problema inconştientului a fost o preocupare a filosofilor germani dinainte lui Kant, dezvoltarea ulterioară a noţiunii de inconştient se datorează lui Sigmund Freud, părintele psihanalizei Ideea că omul este condus de forţe inconştiente, care scapă controlului conştiinţei, este adusă în prim-plan În această zonă sunt ascunse conflictele şi traumele acumulate în prima parte a vieţii (0-5 ani), care influenţează comportamentul şi emoţiile şi cauzează unele tulburări severe cum ar fi isteria Freud consideră că personalitatea este alcătuită din trei părţi: Sinele (conţine imbolduri lăuntrice, pulsiuni şi instincte; se bazează pe principiul plăcerii şi poate reacţiona extrem), Eul (funcţionează pe baza principiului realităţii într-o manieră în care dorinţele Sinelui să fie satisfăcute în concordanţă cu realitatea) şi Supraeul(se manifestă ca un "părinte interior", care spune ce ar trebui şi nu ar trebui, la baza lui fiind principiul moralităţii) Subconştientul ocupă o poziţie intermediară între inconştient şi conştient Introducerea lui în sfera psihicului uman s-a făcut tot de catre psihanaliză Aceasta îl concepea ca pe o anticameră în care se adună şi aşteaptă să intre în sfera conştiinţei elemente activate din inconştient Subconştientul posedă o organizare internă pluristratificată: - straturi superioare; - straturi inferioare; - straturi intermediare Unii autori consideră subconştientul ca un fel de "conştiinţă stinsă" (Th Ribot), ca o "cerebraţie latentă" (H Wallon) sau ca o "conştiinţă inferioară" (P Janet) 